Թիմի աշխատանքի պսակը ամառային «Եղեգեաց փառատոնն» էր, որը հավաքել էր Վայոց ձորի արվեստագետներին, արհեստագործներին, ստեղծագործողներին և երաժիշտներին։ Փառատոնը Եղեգնաձորում էր հավաքել մի քանի հարյուր հետաքրքրված մարդու։ Հաջողությունն այնքան մեծ էր, որ Վայոց ձորի մարզպետը թիմին հրավիրեց մասնակցելու այլ փառատոների կազմակերպչական աշխատանքներին և հորդորեց նրանց «Եղեգեաց փառատոնն» ընդգրկել Արենու ամենամյա Բերքի և գինու տոնակատարության շրջանակներում։ Եղեգնաձորի թիմն անչափ ուրախ է փառատոնի հաջողության համար. «Փառատոնն ի մի բերեց մարզային արվեստի ու մշակույթի լավագույն նմուշները։ Այդ ամենը ներշնչող էր, գունեղ, լուսավոր և դեռ ավելին։ Անհնար է բառերով արտահայտել մեր տպավորությունները»։